U hotelu „Lapad“ održana je 49. sjednica Strukovne grupe hotelijera ŽK Dubrovnik.

Tema sjednice je bila donošenje zajedničkih stavova te zaključaka temeljem inicijative Gradonačelnika Dubrovnika od 25. veljače o zajedničkim akcijama i suradnji vezanoj za produženje turističke sezone odnosno dostupnosti destinacije u zimskom razdoblju.

Većina hotelijera podržava iznesenu inicijativu, te su spremni sudjelovati u predloženom projektu od 1. lipnja do 30. rujna, a do usvajanja izmjena Zakona o boravišnoj pristojbi. Također smatraju da je preduvjet sudjelovanju u projektu jasno definiranje načina raspolaganja financijskim sredstvima koja će biti prikupljena, kao i imenovanje tijela koje će koordinirati projektom. Predlažu sudjelovanje u financiranju projekta svih subjekata turističkog prometa (a ne samo hotelijera) jer samo na taj način se može ostvariti optimalni željeni cilj. Isto tako mišljenja su da bi se gospodarskim subjektima grada Dubrovnika trebali priključiti i oni iz ostalih dijelova Županije, a naročito Župa dubrovačka, Konavle i Dubrovačko primorje.

Ukoliko bi došlo do prihvaćanja inicijative potrebno bi bilo u što hitnijem roku donjeti program događanja zima 2016/2017.